ddrg/super_eurlex huggingface dataset:
Kommissionens beslutning

af 23. oktober 2000

om nærmere regler for registrering af bedrifter i nationale databaser for svin som fastsat i Rådets direktiv 64/432/EØF

(meddelt under nummer K(2000) 3075)

(EØS-relevant tekst)

(2000/678/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 64/432/EØF om veterinærpolitimæssige problemer ved handel inden for Fællesskabet med kvæg og svin(1), ændret og ajourført ved direktiv 97/12/EF(2), senest ændret ved Europa-Parlamentets og Rådets direktiv 2000/20/EF(3), særlig artikel 14, stk. 3, litra c, punkt 4, og

ud fra følgende betragtninger:

(1) For at databasen for svin kan fungere tilfredsstillende er det vigtigt at fastsætte de data, som den skal indeholde.

(2) Som første skridt bør det fastsættes, hvilke data basen skal indeholde med henblik på registreringen af svinebedrifter.

(3) Det er vigtigt, at alle databaser i medlemsstaterne indeholder visse obligatoriske oplysninger, og der bør fastsættes en liste over yderligere valgfri oplysninger.

(4) De i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

1. Bedriftsregistret skal mindst indeholde følgende oplysninger om hver enkelt svinebedrift:

a) landekoden og et identifikationsnummer bestående af ikke over 12 tegn (ud over landekoden)

b) bedriftens adresse

c) navn og adresse på den person, der er ansvarlig for dyrene

d) de geografiske koordinater eller tilsvarende geografisk bestemmelse af bedriften

e) et datafelt, hvor den kompetente myndighed kan indsætte sundhedsoplysninger, f.eks. begrænsninger med hensyn til dyrenes flytning, status eller andre relevante oplysninger i forbindelse med EU-programmer eller nationale programmer.

2. Foruden de oplysninger, der er fastsat i stk. 1, kan bedriftsregistret indeholde følgende oplysninger om hver enkelt svinebedrift:

a) produktionstype

b) kapacitet

c) bedriftsejerens navn og adresse

d) navn og adresse på den person, der er ansvarlig for sundhedsforanstaltningerne

e) andre oplysninger, som den kompetente myndighed finder nødvendige.

Medlemsstaterne giver Kommissionen meddelelse om, hvilke af oplysningerne i stk. 2 der findes i bedriftsregistret i deres nationale databaser for svin.

Artikel 2

Denne beslutning er rettet til medlemsstaterne.

Udfærdiget i Bruxelles, den 23. oktober 2000.

På Kommissionens vegne

David Byrne

Medlem af Kommissionen

(1) EFT 121 af 29.7.1964, s. 1977/64.

(2) EFT L 109 af 25.4.1997, s. 1.

(3) EFT L 163 af 4.7.2000, s. 35.
KOMMISSIONENS BESLUTNING

af 16. februar 2000

om ændring af beslutning 87/257/EØF om listen over virksomheder i Amerikas Forenede Stater, der er godkendt til indførsel af fersk kød til Fællesskabet

(meddelt under nummer K(2000) 380)

(EØS-relevant tekst)

(2000/138/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 72/462/EØF af 12. december 1972 om sundhedsmæssige og veterinærpolitimæssige problemer i forbindelse med indførsel af kvæg, svin, får og geder samt fersk kød og kødprodukter fra tredjelande(1), senest ændret ved direktiv 97/79/EF(2), særlig artikel 4, stk. 1, og artikel 18, stk. 1, og

ud fra følgende betragtninger:

(1) En liste over de virksomheder i USA, der er godkendt til indførsel af fersk kød til EF, blev oprindeligt udarbejdet ved Kommissionens beslutning 87/257/EØF(3), senest ændret ved beslutning 1999/301/EF(4). Listen kan ændres på ethvert tidspunkt i betragtning af resultaterne af EF's inspektioner i USA.

(2) USA har givet garantier for, at virksomhed 244 W, IBP, Waterloo, Iowa, nu er i stand til at foretage trikinundersøgelse af svinekød i overensstemmelse med Rådets direktiv 77/96/EØF(5), senest ændret ved Kommissionens direktiv 94/54/EF(6).

(3) Listen over virksomheder bør derfor ajourføres/konsolideres.

(4) De i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

Bilaget til beslutning 87/257/EØF affattes som angivet i bilaget til nærværende beslutning.

Artikel 2

Denne beslutning er rettet til medlemsstaterne.

Udfærdiget i Bruxelles, den 16. februar 2000.

På Kommissionens vegne

David BYRNE

Medlem af Kommissionen

(1) EFT L 302 af 31.12.1972, s. 28.

(2) EFT L 24 af 30.1.1998, s. 31.

(3) EFT L 121 af 9.5.1987, s. 46.

(4) EFT L 117 af 5.5.1999, s. 52.

(5) EFT L 26 af 31.1.1977, s. 67.

(6) EFT L 315 af 8.12.1994, s. 18.

BILAG

Liste over virksomheder i USA, der er godkendt til indførsel af fersk kød til EF

>TABELPOSITION>
KOMMISSIONENS BESLUTNING

af 17. december 1999

om ændring af beslutning 92/452/EØF om opstilling af lister over embryonindsamlingsteam og embryonproduktionsteam, der i tredjelande er godkendt til udførsel af koembryoner til Fællesskabet

(meddelt under nummer K(1999) 4535)

(EØS-relevant tekst)

(2000/51/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 89/556/EØF af 25. september 1989 om fastsættelse af veterinærpolitimæssige betingelser i forbindelse med handel inden for Fællesskabet med embryoner af tamkvæg samt med indførsel heraf fra tredjelande(1), senest ændret ved akten vedrørende Østrigs, Finlands og Sveriges tiltrædelse, særlig artikel 8, og

ud fra følgende betragtninger:

(1) I Kommissionens beslutning 92/452/EØF(2), senest ændret ved beslutning 1999/685/EF(3), er der opstillet en liste over embryonindsamlingsteam og embryonproduktionsteam, der i tredjelande er godkendt til udførsel af koembryoner til Fællesskabet;

(2) Canadas, Schweiz' og USA's veterinærmyndigheder har anmodet om, at listen over team på deres område, som er officielt godkendt til udførsel af koembryoner til Fællesskabet, ændres; det er derfor nødvendigt at ændre listen over godkendte team; Kommissionen har fået sikkerhed for, at kravene i artikel 8 i direktiv 89/556/EØF er opfyldt;

(3) de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

Listen vedrørende USA i bilaget til beslutning 92/452/EØF affattes som angivet i bilaget til nærværende beslutning.

Artikel 2

I bilaget til beslutning 92/452/EØF:

- i listen vedrørende Canada indsættes følgende team:

- Godkendelsesnummer: E 1479

Adresse: Embrun Veterinary Clinic , PO Box 960 Embrun , Ontario

Teamdyrlæge: Dr Luc Besner

- i listen vedrørende Schweiz indsættes følgende team:

- Godkendelsesnummer: CH-ET-1132

Adresse: Gabathuler Markus Tierarztpraxis, Embryotransfer Plattastutzweg 14 CH - 9476 Fontnas

Teamdyrlæger: Dr Fritz Reich, Dr Andreas Flükiger.

Artikel 3

Denne beslutning er rettet til medlemsstaterne.

Udfærdiget i Bruxelles, den 17. december 1999.

På Kommissionens vegne

David BYRNE

Medlem af Kommissionen

(1) EFT L 302 af 19.10.1989, s. 1.

(2) EFT L 250 af 29.8.1992, s. 40.

(3) EFT L 270 af 20.10.1999, s. 33.

ANEXO/BILAG/ANHANG/ΠΑΡΑΡΤΗΜΑ/ANNEX/ANNEXE/ALLEGATO/BIJLAGE/ANEXO/LIITE/BILAGA

>TABELPOSITION>
KOMMISSIONENS BESLUTNING

af 14. januar 2000

om ændring af beslutning 1999/246/EF om godkendelse af visse beredskabsplaner for bekæmpelse af klassisk svinepest

(EØS-relevant tekst)

(2000/113/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 80/217/EØF af 22. januar 1980 om fællesskabsforanstaltninger til kontrol med klassisk svinepest(1), senest ændret ved Rådets beslutning 93/384/EØF(2), særlig artikel 14b, og

ud fra følgende betragtninger:

(1) De kriterier, der er fastsat i Kommissionens beslutning 91/42/EØF(3), finder tilsvarende anvendelse ved udarbejdelse af beredskabsplaner til bekæmpelse af klassisk svinepest.

(2) Grækenland og Luxembourg har fremlagt deres nationale beredskabsplaner til godkendelse.

(3) En gennemgang har vist, at disse planer opfylder kriterierne i beslutning 91/42/EØF, og at de gør det muligt at opnå målet, hvis de gennemføres effektivt.

(4) Kommissionen har i beslutning 1999/246/EF(4) godkendt beredskabsplanerne fra en række medlemsstater.

(5) Beslutning 1999/246/EF bør ændres, så den kommer til at omfatte de beredskabsplaner, som Grækenland og Luxembourg har fremlagt.

(6) De i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

Bilaget til beslutning 1999/246/EF erstattes af bilaget til nærværende beslutning.

Artikel 2

Denne beslutning er rettet til medlemsstaterne.

Udfærdiget i Bruxelles, den 14. januar 2000.

På Kommissionens vegne

David BYRNE

Medlem af Kommissionen

(1) EFT L 47 af 21.1.1980, s. 11.

(2) EFT L 166 af 8.7.1993, s. 34.

(3) EFT L 23 af 29.1.1991, s. 29.

(4) EFT L 93 af 8.4.1999, s. 24.

BILAG

Belgien

Danmark

Tyskland

Grækenland

Spanien

Frankrig

Irland

Italien

Luxembourg

Nederlandene

Østrig

Portugal

Finland

Sverige

Det Forenede Kongerige
KOMMISSIONENS BESLUTNING

af 16. december 1999

om gennemførelsesbestemmelser til artikel 9 i Rådets direktiv 97/78/EF, for så vidt angår omladning af produkter på et grænsekontrolsted, når sendingerne er bestemt til endelig import til Det Europæiske Fællesskab, og om ændring af beslutning 93/14/EØF

(meddelt under nummer K(1999) 4506)

(EØS-relevant tekst)

(2000/25/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 97/78/EF af 18. december 1997 om fastsættelse af principperne for tilrettelæggelse af veterinærkontrollen for tredjelandsprodukter, der føres ind i Fællesskabet(1), særlig artikel 9, stk. 2, og

ud fra følgende betragtninger:

(1) Det er vigtigt, at den ansvarlige embedsdyrlæge på et grænsekontrolsted får relevante oplysninger om sendinger, som omlades, før de føres ind i EU på et andet grænsekontrolsted;

(2) de tidsrum, inden for hvilke den krævede veterinærkontrol skal finde sted, bør fastlægges;

(3) det er vigtigt at fastslå, at sendingerne skal undergå fuld veterinærkontrol efter udløbet af den forudsete maksimumperiode;

(4) de eksisterende regler for omladning af sendinger på et grænsekontrolsted er fastsat i artikel 4 i Kommissionens beslutning 93/14/EØF(2) og bør ophæves og afløses af denne beslutning;

(5) de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

Når sendinger frembydes på et grænsekontrolsted til efterfølgende omladning, skal den person, som er ansvarlig for fragten, ved ankomsten underrette den ansvarlige embedsdyrlæge på grænsekontrolstedet på en af den kompetente myndighed fastsat måde om det forventede tidspunkt for sendingens aflæsning, om grænsekontrolstedet på bestemmelsesstedet og, hvis det er nødvendigt, om, nøjagtig hvor sendingen befinder sig.

Artikel 2

Med henblik på anvendelsen af artikel 9, stk. 1, litra b), nr. i), i direktiv 97/78/EF er:

- minimumsperioden for lufthavne tolv timer og maksimumsperioden 48 timer

- minimumsperioden for søhavne syv dage og maksimumsperioden 20 dage.

Artikel 3

I tilfælde hvor den i artikel 2 anførte maksimumsperiode er udløbet, skal sendingen undergå den kontrol, som er fastsat i artikel 4 i direktiv 97/78/EF, på det grænsekontrolsted, hvor sendingen føres ind.

Artikel 4

Artikel 4 i beslutning 93/14/EØF ophæves.

Artikel 5

Denne beslutning anvendes fra den 1. januar 2000.

Artikel 6

Denne beslutning er rettet til medlemsstaterne.

Udfærdiget i Bruxelles, den 16. december 1999.

På Kommissionens vegne

David BYRNE

Medlem af Kommissionen

(1) EFT L 24 af 30.1.1998, s. 3.

(2) EFT L 9 af 15.1.1993, s. 42.
KOMMISSIONENS BESLUTNING

af 17. december 1999

om ændring af beslutning 97/365/EF om midlertidige lister over tredjelandsvirksomheder, hvorfra medlemsstaterne tillader indførsel af produkter med kød af kvæg, svin, hovdyr, får og geder

(meddelt under nummer K(1999) 4688)

(EØS-relevant tekst)

(2000/78/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets beslutning 95/408/EF af 22. juni 1995 om betingelserne for opstilling i en overgangsperiode af midlertidige lister over tredjelandsvirksomheder, hvorfra medlemsstaterne kan indføre visse animalske produkter, fiskerivarer og levende toskallede bløddyr(1), senest ændret ved beslutning 98/603/EF(2), særlig artikel 2, stk. 1, og

ud fra følgende betragtninger:

(1) Ved Kommissionens beslutning 97/222/EF(3) er der opstillet en liste over tredjelande, hvorfra medlemsstaterne tillader indførsel af kødprodukter;

(2) ved Kommissionens beslutning 97/221/EF(4) er der for landene på denne liste fastsat dyresundhedsbetingelser og bestemmelser om udstedelse af sundhedscertifikater ved indførsel af kødprodukter;

(3) der er i Kommissionens beslutning 97/365/EF(5) opstillet midlertidige lister over tredjelandsvirksomheder, hvorfra medlemsstaterne tillader indførsel af produkter med kød af kvæg, svin, hovdyr, får og geder;

(4) Kommissionen har fra Bulgarien modtaget en liste, hvorpå der er opført en virksomhed, med forsikringer om, at denne virksomhed fuldt ud opfylder de relevante EF-sundhedskrav;

(5) af en EF-kontrol på stedet fremgår det, at virksomhedens hygiejnestandard er tilstrækkelig, og den kan derfor optages på en første liste over virksomheder, hvorfra indførsel af kødprodukter kan tillades;

(6) der kan således opstilles en midlertidig liste over virksomheder, der fremstiller kødprodukter, for Bulgariens vedkommende;

(7) de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

Bilaget til denne beslutning indsættes i bilaget til beslutning 97/365/EF.

Artikel 2

Denne beslutning anvendes fra den 15. december 1999.

Artikel 3

Denne beslutning er rettet til medlemsstaterne.

Udfærdiget i Bruxelles, den 17. december 1999.

På Kommissionens vegne

David BYRNE

Medlem af Kommissionen

(1) EFT L 243 af 11.10.1995, s. 17.

(2) EFT L 289 af 28.10.1998, s. 36.

(3) EFT L 89 af 4.4.1997, s. 39.

(4) EFT L 89 af 4.4.1997, s. 32.

(5) EFT L 154 af 12.6.1997, s. 41.

ANEXO/BILAG/ANHANG/ΠΑΡΑΡΤΗΜΑ/ANNEX/ANNEXE/ALLEGATO/BIJLAGE/ANEXO/LIITE/BILAGA

"País: BULGARIA/Land: BULGARIEN/Land: BULGARIEN/Χώρα: ΒΟΥΛΓΑΡΙΑ/Country: BULGARIA/Pays: BULGARIE/Paese: BULGARIA/Land: BULGARIJE/País: BULGÁRIA/Maa: BULGARIA/Land: BULGARIEN

>TABELPOSITION>"
KOMMISSIONENS BESLUTNING

af 10. december 1999

om anden ændring af beslutning 1999/507/EF om beskyttelsesforanstaltninger over for visse flyvende hunde, hunde og katte fra halvøen Malaysia og Australien

(meddelt under nummer K(1999) 4249)

(EØS-relevant tekst)

(2000/6/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 91/496/EØF af 15. juli 1991 om fastsættelse af principperne for tilrettelæggelse af veterinærkontrollen for dyr, der føres ind i Fællesskabet fra tredjelande, og om ændring af direktiv 89/662/EØF, 90/425/EØF og 90/675/EØF(1), senest ændret ved direktiv 96/43/EF(2), særlig artikel 18, stk. 7, og

ud fra følgende betragtninger:

(1) Ved beslutning 1999/507/EF(3) vedtog Kommissionen beskyttelsesforanstaltninger over for visse flyvende hunde, hunde og katte fra halvøen Malaysia og Australien med hensyn til henholdsvis Nipah disease og Hendra disease, herunder laboratorieprøver for hunde og katte bestemt til indførsel til EF.

(2) Da der ikke findes internationalt vedtagne standardprocedurer for prøver til påvisning af Nipah disease, er kravene til prøver for hunde og katte blevet fastsat i overensstemmelse med en officiel meddelelse fra Malaysias veterinærtjenester til Det Internationale Kontor for Epizootier (OIE) af 28. maj 1999.

(3) Ved brev af 11. oktober 1999 underrettede Malaysias veterinærtjenester officielt Kommissionen om, at den krævede ELISA-test til påvisning af IgM ikke kan udføres, og at ELISA-testen til påvisning af IgG betragtes som en fyldestgørende test.

(4) Derfor kan veterinærtjenesterne i Malaysia ikke udstede certifikat for hunde og katte, der er bestemt til indførsel til medlemsstaterne fra Malaysia, i henhold til EF-forskrifterne.

(5) Kravene til prøver for hunde og katte, der indføres fra Malaysia, bør ændres, så at der kan anvendes en valideret diagnosetest til påvisning af antistoffer mod Nipah sygdomsvira.

(6) Af klarhedshensyn bør der fastsættes bestemmelser, som muliggør forsendelse af hunde og katte i transit via internationale lufthavne i Malaysia.

(7) De i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

I artikel 2 i beslutning 1999/507/EF foretages følgende ændringer:

1) I stk. 2, tredje led, udgår "IgM og".

2) Som stk. 3 indsættes: "3. Forbuddet i stk. 1 gælder ikke for hunde og katte i transit, hvis de forbliver inden for en international lufthavns område."

Artikel 2

Denne beslutning er rettet til medlemsstaterne.

Udfærdiget i Bruxelles, den 10. december 1999.

På Kommissionens vegne

David BYRNE

Medlem af Kommissionen

(1) EFT L 268 af 24.9.1991, s. 56.

(2) EFT L 162 af 1.7.1996, s. 1.

(3) EFT L 194 af 27.7.1999, s. 66.
Kommissionens beslutning

af 25. oktober 2000

om ændring af beslutning 97/467/EF om midlertidige lister over tredjelandsvirksomheder, hvorfra medlemsstaterne tillader indførsel af kød af kanin og opdrættet vildt

(meddelt under nummer K(2000) 3093)

(EØS-relevant tekst)

(2000/691/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets beslutning 95/408/EF af 22. juni 1995 om betingelserne for opstilling i en overgangsperiode af midlertidige lister over tredjelandsvirksomheder, hvorfra medlemsstaterne kan indføre visse animalske produkter, fiskerivarer og levende toskallede bløddyr(1), senest ændret ved beslutning 98/603/EF(2), særlig artikel 2, stk. 1, og artikel 7, og

ud fra følgende betragtninger:

(1) Ved Kommissionens beslutning 97/467/EF(3), senest ændret ved beslutning 2000/496/EF(4), blev der opstillet midlertidige lister over tredjelandsvirksomheder, hvorfra medlemsstaterne tillader indførsel af kød af kanin og opdrættet vildt. Listen over virksomheder, der er opstillet ved ovennævnte beslutning, omfatter ikke virksomheder, som fremstiller strudsekød.

(2) Listen over tredjelande, hvorfra medlemsstaterne tillader indførsel af strudsekød, de dyresundhedsmæssige betingelser og bestemmelserne om udstedelse af sundhedscertifikat, der kræves ved indførsel af dette kød til EF, er for nylig blevet fastlagt.

(3) I henhold til beslutning 97/467/EF kan medlemsstaterne godkende virksomheder med henblik på indførsel af strudsekød indtil den 1. oktober 2000.

(4) Datoen 1. oktober 2000 ændres til 30. april 2001, således at der kan opstilles en liste over tredjelandsvirksomheder, tredjelandenes myndigheder kan give Kommissionen de nødvendige sundhedsgarantier, og den eksisterende handel kan opretholdes.

(5) De i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

I artikel 1, stk. 2a, i beslutning 97/467/EF ændres "1. oktober 2000" til "30. april 2001".

Artikel 2

Denne beslutning er rettet til medlemsstaterne.

Udfærdiget i Bruxelles, den 25. oktober 2000.

På Kommissionens vegne

David Byrne

Medlem af Kommissionen

(1) EFT L 243 af 11.10.1995, s. 17.

(2) EFT L 289 af 28.10.1998, s. 36.

(3) EFT L 199 af 26.7.1997, s. 57.

(4) EFT L 200 af 8.8.2000, s. 39.
KOMMISSIONENS BESLUTNING

af 10. december 1999

om sundhedscertifikater for import fra tredjelande af gelatine til konsum og råvarer til fremstilling af gelatine til konsum

(meddelt under nummer K(1999) 3989)

(EØS-relevant tekst)

(2000/20/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 92/118/EØF af 17. december 1992 om dyresundhedsmæssige og sundhedsmæssige betingelser for samhandel med og indførsel til Fællesskabet af produkter, der for så vidt angår disse betingelser ikke er underlagt specifikke fællesskabsbestemmelser, som omhandlet i bilag A, kapitel I, i direktiv 89/662/EØF og, for så vidt angår patogener, i direktiv 90/425/EØF(1), senest ændret ved Kommissionens beslutning 1999/724/EF(2), særlig artikel 10, litra c), og

ud fra følgende betragtninger:

(1) I kapitel 4 i bilag II til direktiv 92/118/EØF er der fastsat specifikke sundhedsbetingelser for fremstilling af gelatine til konsum. Der er også fastsat specifikke betingelser for import fra tredjelande af gelatine til konsum og råvarer til fremstilling af gelatine til konsum.

(2) Der bør udarbejdes forlæg til sundhedscertifikater, som skal anvendes ved import af gelatine til konsum og råvarer til fremstilling af gelatine til konsum.

(3) De i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

I denne beslutning fastsættes der forlæg til sundhedscertifikater for import af gelatine til konsum og import af råvarer til fremstilling af gelatine til konsum.

Artikel 2

Alle gelatinesendinger til konsum skal være ledsaget af et sundhedscertifikat som vist i bilag I til denne beslutning.

Artikel 3

Alle råvaresendinger til fremstilling af gelatine til konsum skal være ledsaget af et sundhedscertifikat som vist i bilag II til denne beslutning.

Artikel 4

De i artikel 2 og 3 nævnte sundhedscertifikater skal bestå af et enkelt ark og udfyldes på mindst et af de officielle sprog i den medlemsstat, gennem hvilken sendingen først føres ind i EF, og på mindst et af de officielle sprog i bestemmelsesmedlemsstaten.

Artikel 5

Denne beslutning anvendes fra den 1. juni 2000.

Artikel 6

Denne beslutning er rettet til medlemsstaterne.

Udfærdiget i Bruxelles, den 10. december 1999.

På Kommissionens vegne

David BYRNE

Medlem af Kommissionen

(1) EFT L 62 af 15.3.1993, s. 49.

(2) EFT L 290 af 12.11.1999, s. 32.

BILAG I

>PIC FILE= "L_2000006DA.006102.EPS">

>PIC FILE= "L_2000006DA.006201.EPS">

BILAG II

>PIC FILE= "L_2000006DA.006302.EPS">

>PIC FILE= "L_2000006DA.006401.EPS">